กฎกระทรวงยกเว้นค่าธรรมเนียมเพิ่มตามกฎหมายว่าด้วยเครื่องหมายการค้า พ.ศ. 2565
ประกาศวันที่ 2022-04-08

content: กฎกระทรวง ยกเว้นค่าธรรมเนียมเพิ่มตามกฎหมายว่าด้วยเครื่องหมายการค้า พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติเครื่องหมายการค้า พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๓) พ.ศ. ๒๕๕๙ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเว้นค่าธรรมเนียมเพิ่มร้อยละยี่สิบของค่าธรรมเนียมการต่ออายุการจดทะเบียนเครื่องหมายการค้าตามมาตรา ๕๔ วรรคสอง เครื่องหมายบริการตามมาตรา ๘๐ เครื่องหมายรับรองตามมาตรา ๘๑ และเครื่องหมายร่วมตามมาตรา ๙๔ ถึงวันที่ ๓๐ กันยายน พ.ศ. ๒๕๖๕
content: ให้ไว้ ณ วันที่ ๒๗ มีนาคม พ.ศ. ๒๕๖๕ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องด้วยมีการแพร่ระบาดของโรคติดเชื้อไวรัสโคโรนา ๒๐๑๙ ในประเทศไทย ซึ่งยังคงมีความรุนแรงและส่งผลกระทบต่อการดำเนินชีวิตของประชาชนและภาวะทางเศรษฐกิจโดยรวมของประเทศ ประกอบกับคณะรัฐมนตรีได้มีมติเมื่อวันที่ ๓ สิงหาคม ๒๕๖๔
content: ให้หน่วยงานของรัฐพิจารณางดหรือยกเว้นค่าปรับ เบี้ยปรับ เงินเพิ่ม หรือเงินอื่นใดที่กฎหมายกำหนดให้ต้องชำระเพิ่มเติมในกรณีดำเนินการล่าช้าภายใต้กรอบอำนาจตามกฎหมาย เพื่อเป็นการลดภาระและบรรเทาผลกระทบที่เกิดขึ้นแก่ประชาชนจากการแพร่ระบาดดังกล่าว และโดยที่มาตรา ๕ วรรคหนึ่ง แห่งพระราชบัญญัติเครื่องหมายการค้า
content: พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๓) พ.ศ. ๒๕๕๙ บัญญัติให้รัฐมนตรีว่าการกระทรวงพาณิชย์มีอำนาจออกกฎกระทรวงยกเว้นค่าธรรมเนียมสมควรยกเว้นค่าธรรมเนียมเพิ่มสำหรับเจ้าของเครื่องหมายการค้า เครื่องหมายบริการ เครื่องหมายรับรอง และเครื่องหมายร่วม
content: ที่ไม่ได้ต่ออายุการจดทะเบียนภายในกำหนดเวลา จึงจำเป็นต้องออกกฎกระทรวงนี้